अन्याय के खिलाफ जारी रहेगा विरोध : साराभाई  
प्रसिद्ध नृत्यांगना मल्लिका साराभाई ने सोमवार को कहा कि राज्य में अन्याय के खिलाफ उनका विरोध प्रदर्शन जारी रहेगा।
गुजरात के मुख्यमंत्री नरेंद्र मोदी के तीन दिवसीय उपवास का विरोध कर रही प्रसिद्ध नृत्यांगना मल्लिका साराभाई ने सोमवार को कहा कि राज्य में अन्याय के खिलाफ उनका विरोध प्रदर्शन जारी रहेगा।  सरकार का विरोध करने के कारण साराभाई को आज राज्य के नरोदा पाटिया में एहतियातन तौर पर हिरासत में ले लिया गया था।  साराभाई ने कहा, मुझे बस इतना ही कहना है कि मेरी हिरासत यह बताती है कि जीएमडीसी मैदान में मोदी जो कर रहे हैं और प्रायश्चित संबंधी उन्होंने जो भी बात कही है वह झूठ है, विरोध जारी रहेगा।'